Тези избори бяха изгубени от Тръмп , но Тръмп не беше унищожен Иван Кръстев , ръководител на Центъра за либерални стратегии и изследовател в Института по по хуманитарни и социални науки във Виена , коментира по БНР резултата от президентските избори в САЩ . Той беше гост в предаването " Политически некоректно " в неделя . Америка е силно поляризирана . Американците обикновено не гласуват много активно на избори . Това са изборите , на които са гласували най - голям брой американци , не като процент от населението , а като абсолютно число . И това показва , че поляризацията не е просто поляризация . В някакъв смисъл има две Америки . Едната е малко по - голяма от другата и това е Америката , която избра Джо Байдън . Но политическата поляризация е големият проблем и неслучайно избраният президент постави въпроса , че Америка трябва да се обедини и да се върне към себе си . Нещо повече - помислете си , това са избори , на които наистина гласуваха страшно много хора . Няма американски президент , който да е избран с толкова много гласове , колкото Джо Байдън . А в същото време голямото разделение остава . То е свързано с това къде живеете , то е свързано до голяма степен с цвета на кожата ви , дали сте мъж или жена . Тръмп загуби , защото три групи избиратели го наказаха за последните 4 години . Едната е възрастни хора над 65 години , които на миналите избори гласуваха за него . Те го наказаха за начина , по който Америка не се справи с пандемията - от нея са загинали повече американци , отколкото по време на Първата световна война . Но дори тук разделението е толкова силно , че от 326 района от Америка , които са най - силно засегнати от коронавируса , 93 % са гласували за Тръмп . Като че ли няма някаква политика , която да накара хората да сменят вота си . Белите образовани жени е другата група , която проемни вота си и гласува срещу Тръмп . За Байдън са гласували над 4 млн . души повече , отколкото за Тръмп . Това разделение на Америка остава , нещо повече , ние не знаем дали това разделение няма да бъде и чисто институционално . Тъй като чак в средата на януари ще знаем кой контролира Сената . Ако републиканците запазят контрола си върху Сената , което е много вероятно , тогава не просто обществото ще бъде разделено , а големият въпрос е как Байдън ще може да работи със Сенат , който се доминира от другата партия и в който демократите и републиканците не просто подкрепят своите , а отхвърлят другата страна . Ако има политик от Демократическата партия , който по някакъв начин може да разчита на подкрепа на определени републикански сенатори дори в тази ситуация , това е Джо Байдън , който е прекарал 30 години в Сената , познава много от тия хора . Това , което наблюдаваме и в Демократическата партия , и в Републиканската , е , че има радикализация на електората . Много от сенаторите в Републиканската партия обаче не бяха щастливи от начина , по който Доналд Тръмп управлява . Те стояха зад него , защото ги беше страх , че ще бъдат убити с туит . . . Затова големият въпрос е какво ще прави самият Тръмп през следващите месеци . Не е вярно , че просто ляволиберални медии , които подкрепят Байдън , са признали изборите . Всъщност " Фокс нюз " , голямата консервативна тв компания , която беше основният коалиционен партньор на Тръмп през тия 4 години , преди някои от либералните медии обяви избора на новия президент . Същото важи за " Уолстрийт джърнъл " . И не някакви случайни хора , а например израелският президент , се обади на Байдън , че е спечелил . Байдън спечели в няколко щата , в които демократите не са печелили през последните 30 години - Джорджия , Аризона . Най - вероятно Тръмп докрая ще твърди , че не признава тези избори , и това е свързано с това как той си признава своето бъдеще . Защото тези избори бяха изгубени от Тръмп , но Тръмп не беше унищожен на тези избори . Той получи повече гласове , отколкото през 2016 г . и увеличи подкрепата си сред черните и латино избирателите . Някои допускат , че той ще обяви , че започва кампанията си за президент за изборите през 2024 г . Но това ще бъде големият проблем за републиканската партия . Въпросът е как би се държал Сенатът . Най - важният вътрешен конфликт , който според мен трябва да наблюдаваме следващите месеци , е как ще се развият отношенията между Тръмп и " Фокс нюз " . В някакъв смисъл това са двете големи сили , които управляват републиканската партия и консервативната политика в САЩ през последните няколко години . И в двете партии започва борба как ще изглежда профилът им , какви са тези две Америки , които ще се сблъскат след 4 години . Въпросът е дали Джо Байдън може да използва тези 4 години да примири Америка със себе си . Защото степента , в която републиканците не приемат демократите и демократите не приемат републиканците , е много , много тежка . Това напомня на България от 1990 година . Байдън си има своите плюсове и минуси - възрастен , не толкова харизматичен политик като Барак Обама . На част от младите избиратели гласът беше по - скоро срещу Тръмп , отколкото за Байдън . В същото време , за разлика от Хилъри Клинтън , Байдън никога не е бил политик , който е силно мразен от американците , включително от тези , които не гласуват за него . Той идва от сравнително бедно семейство , представлява един работнически щат . Неговият профил по никакъв начин не е профилът на аристократичното крило вътре в Демократическата партия , какъвто беше случаят с Хилъри Клинтън . Единственият казус , който може да стигне до Върховния съд , е Пенсилвания . Проблемът е , че в момента победата на Байдън не зависи от един щат . Разбира се , че ще има дела , че чисто пропагандно Доналд Тръмп ще твърди , че тези избори не са били честни , ще атакува гласуването по пощата . Най - вероятно няма да се стигне до произнасяне на Върховния съд . . . Идеята , че всички , назначени от Тръмп съдии , автоматично ще гласуват за него , не е вярно . Председателят на Върховния съд е силно консервативен , идологически съдия и тя в никакъв случай не иска да бъде запомнена като просто инструмент на президента , който я е назначил . Тя мисли , че там я е пратил Бог , а не Тръмп . Доналд Тръмп не е известен с това , че губи лесно и красиво . Въпросът е какво ще направи през оставащите седмици . Очаквам , че ще вземе 3 или 4 важни решения , за да направи много трудно за Байдън да промени позицията по тези въпроси . Едно от нещата , според мен , е възможността за агресивни търговски действия по отношение на Китай . допълнителен натиск в Иран . Липсата на Тръмп унищожава идеята за този голям популистки интернационал , който съветниците му искаха да създадат . И ако досега популисти от Западна и Източна Европа виждаха в Тръмп свой естествен съюзник , сега това не е така вече . За политическите лидери в Унгария и Полша това е тежко развитие . За други в Европа новината е добра , защото имаше реален страх , че при втори мандат Тръмп ще се опита да разбие Европейския съюз . Отношенията в никакъв случай няма да бъдат прости , защото самият Байдън е в трудно положение . Изборът на Байдън не означава , че светът се е върнал към епохата преди Тръмп .